Skjeggflaggermus

Skjeggflaggermus (Myotis mystacinus) er en art i gruppen glattnesefamilien.
Den ligner på skogflaggermus Myotis brandtii, og ble regnet som samme art frem til 1970.
Analyse av morfologiske, behavioristiske og spesielt genetiske trekk, har siden identifisert flere kryptiske arter av skjeggflaggermus i slekten Myotis.

I tillegg til Myotis mystacinus, Myotis brandtii og Myotis ikonnikovi, ble en ny art, Myotis alcathoe beskrevet i 2001. Myotis alcathoe er den minste blant de europeiske skjeggflaggermusene, og benytter i ekkolokaliseringen de høyeste frekvensene av alle de europeiske Myotis-artene. Den foretrekker å jakte i små daler med løvfellende trær og rennende vann. 

Frekvensene som Myotis mystacinus bruker til ekkolokalisering ligger mellom 34 og 102 kHz, har mest energi ved rundt 45 kHz og har en gjennomsnittlig varighet på 3.0 ms. 

Arten er funnet ynglende i bygninger i Norge, men trolig kan den også reprodusere i andre habitater. Noen dyr blir påvist i gruver om vinteren, men hoveddelen av de norske skjeggflaggermusene finnes nok overvintrende i andre habitater, som f.eks. bergsprekker eller steinur.

I Norge finnes arten nord til Nord-Trøndelag. Den er vidt utbredt og relativt vanlig mange steder i Sør-Norge. Skjeggflaggermus yngler i områder med middel julitemperatur helt ned til 12 grader celsius. Arten er aktiv fra april til november i Norge. Sent på høsten kan den også jakte på dagtid. Slike dagaktive skjeggflaggermus dreier seg trolig om ungdyr som er født sent på året og som ikke har lagt på seg nok vekt til å overleve dvaleperioden.

Eksterne lenker 
 

Flaggermus
Pattedyr i Norge
Pattedyr på norsk rødliste
Livskraftige arter på IUCNs rødliste
Europas flaggermus
Asias flaggermus
Afrikas flaggermus
Albanias pattedyr
Armenias pattedyr
Aserbajdsjans pattedyr
Bulgarias pattedyr 
Georgias pattedyr 
Hellas' pattedyr
Kretas fauna
Irans pattedyr
Iraks pattedyr
Italias pattedyr
Kasakhstans pattedyr
Kinas pattedyr 
Sør-Koreas pattedyr
Kroatias pattedyr
Moldovas pattedyr
Mongolias pattedyr
Nord-Makedonias pattedyr
Romanias pattedyr
Russlands pattedyr
Syrias pattedyr
Tyrkias pattedyr
Ukrainas pattedyr
Pattedyr formelt beskrevet i 1817
Dyr formelt beskrevet av Heinrich Kuhl